greek_downloads/Οικονομική Έκθεση FOURLIS Α.Ε ΣΥΜΜΕΤΟΧΩΝ (2023,Εξαμηνιαία,Μητρική-Ενοποιημένη)/images/page_27.png
Εξαμηνιαία Οικονομική Έκθεση περιόδου από 1/1/2023 έως 30/6/2023 
 
27 
α) Επιχειρηματικό Μοντέλο 
Ο Όμιλος με έδρα στην οδό Σωρού 18-20 (Κτίριο Α), 15125 στο Μαρούσι, αποτελεί έναν από τους 
μεγαλύτερους  εμπορικούς  Ομίλους καταναλωτικών αγαθών ο οποίος έχει αναπτύξει δραστηριότητες 
στην Ελλάδα, την Κύπρο, τη Βουλγαρία και τη Ρουμανία. 
Περισσότερες πληροφορίες σχετικά με το επιχειρηματικό περιβάλλον, τη στρατηγική, τους στόχους και 
τις κύριες εξελίξεις και παράγοντες που θα μπορούσαν να επηρεάσουν την εξέλιξη του Ομίλου, είναι 
διαθέσιμες στις παρακάτω ενότητες της Έκθεσης Διαχείρισης του Διοικητικού Συμβουλίου:  
• Ενότητα 1. Ο Όμιλος-Κλάδοι δραστηριότητας 
• Ενότητα 4. Πορεία Εργασιών-Σημαντικά Γεγονότα.  
• Ενότητα 6. Πληροφορίες για την προβλεπόμενη εξέλιξη του Ομίλου.  
• Ενότητα 7. Κυριότεροι Κίνδυνοι και αβεβαιότητες που αντιμετωπίζει ο Όμιλος,  
καθώς και ακολούθως. 
 
β) Κυριότεροι μη χρηματοοικονομικοί κίνδυνοι 
Διαχείριση Κινδύνου  
Η διαχείριση του κινδύνου διεκπεραιώνεται από την Οικονομική Διεύθυνση, η οποία λειτουργεί με 
συγκεκριμένους κανόνες που έχουν τεθεί από το Διοικητικό Συμβούλιο. Ο Όμιλος έχει υιοθετήσει την 
μεθοδολογία “Enterprise Risk Management” (ERM) η οποία διευκολύνει και επιτρέπει στην οργάνωση 
τον εντοπισμό, την αξιολόγηση και τη διαχείριση κινδύνων μέσω μιας δομημένης προσέγγισης. Η 
μεθοδολογία βασίζεται στο πλαίσιο COSO (Committee of Sponsoring Organizations of the Treadway 
Commission) ERM, το οποίο παρέχει κατευθύνσεις για τον τρόπο ενσωμάτωσης πρακτικών ERM και 
αποτυπώνει τις αρχές εφαρμογής τους. Στο πλαίσιο αυτό εντοπίστηκαν και αξιολογήθηκαν κίνδυνοι οι 
οποίοι καταγράφηκαν στο αρχείο τήρησης κινδύνων (Risk Register) της Εταιρείας.  
Πιο συγκεκριμένα, οι κατηγορίες κινδύνων είναι: Η Κερδοφορία & Ρευστότητα, η Φήμη & Δεοντολογία, 
η Κοινωνία & οι Άνθρωποι, η Κανονιστική Συμμόρφωση, η Στρατηγική, οι Πελάτες, η Υγεία και Ασφάλεια, 
η Ανάπτυξη & ο Ανταγωνισμός, η Τεχνολογία και οι Λειτουργίες.  
Οι σημαντικότεροι μη χρηματοοικονομικοί κίνδυνοι που έχουν αναγνωριστεί για τον Όμιλο είναι:  
• Κίνδυνος σχετικός με την κατηγορία Κοινωνία και Άνθρωποι: Η πιθανότητα αντιμετώπισης δυσκολιών 
στην προσέλκυση, ανάπτυξη (συμπεριλαμβανομένης της εκπαίδευσης) και διατήρηση των 
απαιτούμενων δεξιοτήτων και ταλέντων (συμπεριλαμβανομένων των νέων δεξιοτήτων στις ψηφιακές 
τεχνολογίες) και του σχετικού αντίκτυπου στην απόδοση του Ομίλου. 
• Κίνδυνος σχετικός με την κατηγορία Στρατηγική: Η πιθανότητα μη ευθυγράμμισης της επιχειρηματικής 
στρατηγικής με τις υποχρεώσεις ESG (Environmental, Social and Corporate Governance) όπως Κλίμα 
& Βιωσιμότητα και τις προσδοκίες της εταιρικής διακυβέρνησης και τις σχετικές επιπτώσεις στα 
οικονομικά αποτελέσματα και τη φήμη του Ομίλου.  
 Το Διοικητικό Συμβούλιο παρέχει γραπτές οδηγίες και κατευθύνσεις για τη γενική διαχείριση του    
κινδύνου καθώς και ειδικές οδηγίες για τη διαχείριση συγκεκριμένων κινδύνων.
<div>
<p>Εξαμηνιαία Οικονομική Έκθεση περιόδου από 1/1/2023 έως 30/6/2023</p>
<p>27</p>
<p>α) Επιχειρηματικό Μοντέλο</p>
<p>Ο Όμιλος με έδρα στην οδό Σωρού 18-20 (Κτίριο Α), 15125 στο Μαρούσι, αποτελεί έναν από τους</p>
<p>μεγαλύτερους  εμπορικούς  Ομίλους καταναλωτικών αγαθών ο οποίος έχει αναπτύξει δραστηριότητες</p>
<p>στην Ελλάδα, την Κύπρο, τη Βουλγαρία και τη Ρουμανία.</p>
<p>Περισσότερες πληροφορίες σχετικά με το επιχειρηματικό περιβάλλον, τη στρατηγική, τους στόχους και</p>
<p>τις κύριες εξελίξεις και παράγοντες που θα μπορούσαν να επηρεάσουν την εξέλιξη του Ομίλου, είναι</p>
<p>διαθέσιμες στις παρακάτω ενότητες της Έκθεσης Διαχείρισης του Διοικητικού Συμβουλίου:</p>
<p>• Ενότητα 1. Ο Όμιλος-Κλάδοι δραστηριότητας</p>
<p>• Ενότητα 4. Πορεία Εργασιών-Σημαντικά Γεγονότα.</p>
<p>• Ενότητα 6. Πληροφορίες για την προβλεπόμενη εξέλιξη του Ομίλου.</p>
<p>• Ενότητα 7. Κυριότεροι Κίνδυνοι και αβεβαιότητες που αντιμετωπίζει ο Όμιλος,</p>
<p>καθώς και ακολούθως.</p>
<p>β) Κυριότεροι μη χρηματοοικονομικοί κίνδυνοι</p>
<p>Διαχείριση Κινδύνου</p>
<p>Η διαχείριση του κινδύνου διεκπεραιώνεται από την Οικονομική Διεύθυνση, η οποία λειτουργεί με</p>
<p>συγκεκριμένους κανόνες που έχουν τεθεί από το Διοικητικό Συμβούλιο. Ο Όμιλος έχει υιοθετήσει την</p>
<p>μεθοδολογία “Enterprise Risk Management” (ERM) η οποία διευκολύνει και επιτρέπει στην οργάνωση</p>
<p>τον εντοπισμό, την αξιολόγηση και τη διαχείριση κινδύνων μέσω μιας δομημένης προσέγγισης. Η</p>
<p>μεθοδολογία βασίζεται στο πλαίσιο COSO (Committee of Sponsoring Organizations of the Treadway</p>
<p>Commission) ERM, το οποίο παρέχει κατευθύνσεις για τον τρόπο ενσωμάτωσης πρακτικών ERM και</p>
<p>αποτυπώνει τις αρχές εφαρμογής τους. Στο πλαίσιο αυτό εντοπίστηκαν και αξιολογήθηκαν κίνδυνοι οι</p>
<p>οποίοι καταγράφηκαν στο αρχείο τήρησης κινδύνων (Risk Register) της Εταιρείας.</p>
<p>Πιο συγκεκριμένα, οι κατηγορίες κινδύνων είναι: Η Κερδοφορία & Ρευστότητα, η Φήμη & Δεοντολογία,</p>
<p>η Κοινωνία & οι Άνθρωποι, η Κανονιστική Συμμόρφωση, η Στρατηγική, οι Πελάτες, η Υγεία και Ασφάλεια,</p>
<p>η Ανάπτυξη & ο Ανταγωνισμός, η Τεχνολογία και οι Λειτουργίες.</p>
<p>Οι σημαντικότεροι μη χρηματοοικονομικοί κίνδυνοι που έχουν αναγνωριστεί για τον Όμιλο είναι:</p>
<p>• Κίνδυνος σχετικός με την κατηγορία Κοινωνία και Άνθρωποι: Η πιθανότητα αντιμετώπισης δυσκολιών</p>
<p>στην προσέλκυση, ανάπτυξη (συμπεριλαμβανομένης της εκπαίδευσης) και διατήρηση των</p>
<p>απαιτούμενων δεξιοτήτων και ταλέντων (συμπεριλαμβανομένων των νέων δεξιοτήτων στις ψηφιακές</p>
<p>τεχνολογίες) και του σχετικού αντίκτυπου στην απόδοση του Ομίλου.</p>
<p>• Κίνδυνος σχετικός με την κατηγορία Στρατηγική: Η πιθανότητα μη ευθυγράμμισης της επιχειρηματικής</p>
<p>στρατηγικής με τις υποχρεώσεις ESG (Environmental, Social and Corporate Governance) όπως Κλίμα</p>
<p>& Βιωσιμότητα και τις προσδοκίες της εταιρικής διακυβέρνησης και τις σχετικές επιπτώσεις στα</p>
<p>οικονομικά αποτελέσματα και τη φήμη του Ομίλου.</p>
<p>Το Διοικητικό Συμβούλιο παρέχει γραπτές οδηγίες και κατευθύνσεις για τη γενική διαχείριση του</p>
<p>κινδύνου καθώς και ειδικές οδηγίες για τη διαχείριση συγκεκριμένων κινδύνων.</p>
</div>